title: Sklep Sveta z dne 25. avgusta 2003 o sprejetju ukrepov v zvezi z Liberijo na podlagi člena 96 Sporazuma o partnerstvu AKP-ES v posebno nujnem primeru

text:
Pomembno pravno obvestilo

|

32003D0631

Uradni list L 220 , 03/09/2003 str. 0003 - 0004

		Sklep Svetaz dne 25. avgusta 2003o sprejetju ukrepov v zvezi z Liberijo na podlagi člena 96 Sporazuma o partnerstvu AKP-ES v posebno nujnem primeru(2003/631/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma o partnerstvu AKP-ES [1], in zlasti člena 3 Sporazuma,ob upoštevanju predloga Komisije,ob upoštevanju naslednjega:(1) Sklep Sveta 2002/274/ES z dne 25. marca 2002 o zaključku posvetovanj z Liberijo na podlagi členov 96 in 97 Sporazuma o partnerstvu AKP-ES [2] predvideva sprejetje ustreznih ukrepov v smislu člena 96(2)(c) in člena 97(3) Sporazuma o partnerstvu AKP-ES.(2) Vlada Liberije še naprej krši bistvene elemente, navedene v členu 9 Sporazuma o partnerstvu AKP-ES, in sedanje razmere v Liberiji ne zagotavljajo spoštovanja človekovih pravic, demokratičnih načel in pravne države.(3) Politične in varnostne razmere v Liberiji so se po sprejetju Sklepa 2002/274/ES izrazito poslabšale. Te razmere zato pomenijo posebno nujni primer v smislu člena 96(2)(b) Sporazuma o partnerstvu AKP-ES.(4) Zato je treba pregledati pogoje, pod katerimi je možno Liberiji dati na razpolago sredstva, da bi se podprl mirovni proces v Liberiji, zlasti možna podpora dejavnostim za ohranjanje miru, programu demobilizacije in ponovne vključitve, krepitvi institucij in vzpostavitvi demokratičnih struktur –SKLENIL:Člen 1Ukrepi, navedeni v priloženem osnutku pisma, naslovljenega na ministra za zunanje zadeve Liberije, se sprejmejo kot ustrezni ukrepi v posebno nujnih primerih v smislu člena 96(2)(b) in (c) Sporazuma o partnerstvu AKP-ES. Ti ukrepi se iztečejo 31. decembra 2004. Ta datum ne posega v posebne datume izteka v zvezi s finančnimi instrumenti, ki jih zajema ta sklep.Člen 2Ukrepi Skupnosti iz člena 2 Sklepa 2002/274/ES prenehajo veljati z začetkom veljavnosti tega sklepa.Izid posvetovanj, predvidenih v osnutku pisma, priloženega Sklepu 2002/274/ES, ostane nespremenjen.Člen 3Ta sklep začne veljati na dan sprejetja.Člen 4Ta sklep se objavi v Uradnem listu Evropske unije.V Bruslju, 25. avgusta 2003Za SvetPredsednikF. Frattini[1] UL L 317, 15.12.2000, str. 376.[2] UL L 96, 13.4.2002, str. 23.--------------------------------------------------PRILOGAOSNUTEK PISMA MINISTRU ZA ZUNANJE ZADEVE LIBERIJEN.E. gospod Monie CaptanMinister za zunanje zadeveLiberijaSpoštovani gospod minister,Evropska unija je globoko zaskrbljena nad trenutnimi varnostnimi razmerami v vaši državi in želi pomagati pri vrnitvi miru in stabilnosti. Zato namerava finančno podpreti dejavnosti za ohranjanje miru v Liberiji. Evropska unija prav tako želi dati na razpolago sredstva za druge ukrepe, ki bodo spremljali mirovni proces, ko bo dosežen in podpisan celovit mirovni sporazum.Skupnost se je zato odločila, da bo ukrepe, navedene v pismu št. SGS 272745 z dne 27. marca 2002, zaradi posebno nujnega primera v smislu člena 96(2)(b) Sporazuma o partnerstvu AKP-ES, nadomestila z naslednjimi novimi ukrepi:- redno spremljanje se bo zagotovilo s tesnim političnim dialogom, v katerem bosta sodelovala predsedstvo Evropske unije in Evropska komisija, in s šestmesečnimi političnimi pregledi,- nadaljevalo se bo izvajanje tekočih projektov, ki se financirajo na podlagi člena 72 Sporazuma o partnerstvu AKP-ES, katerih vrednost trenutno znaša 25 milijonov EUR in ki so namenjeni pokrivanju potreb razseljenih oseb,- prispevki za regionalne projekte, dejavnosti humanitarne narave, trgovinsko sodelovanje in trgovinski preferenciali ostanejo nespremenjeni,- lahko se zagotovi institucionalna podpora, ki je namenjena izvajanju ukrepov za izpolnitev zavez, sprejetih med posvetovanji,- izvajanje poglavja 1 Priloge 4 k Sporazumu o partnerstvu AKP-ES se odloži. Neporabljena sredstva za Liberijo iz 8. ERS so takoj na razpolago za izvajanje ukrepov. Sredstva so namenjena podpori mirovnemu procesu v Liberiji, ki lahko vključuje podporo dejavnostim za ohranjanje miru v Liberiji, programu demobilizacije in ponovne vključitve, krepitvi institucij in vzpostavitvi učinkovitih demokratičnih struktur,- uradno obvestilo o dodelitvi sredstev iz 9. ERS bo dano, ko bo začel veljati celovit mirovni sporazum in ko bodo podpisnice sporazuma dokazale zavezanost za uresničevanje sporazuma, kot je predvideno. Odločitev o uradnem obvestilu bo sprejeta po šestmesečnem političnem pregledu, kot je določeno v prvi alineji. Odložitev izvajanja poglavja 1 Priloge 4 k Sporazumu o partnerstvu AKP-ES iz prejšnje alinee ne velja za izvajanje dodeljenih sredstev iz 9. ERS,- Komisija bo še naprej izvajala nalogo nacionalnega odredbodajalca v imenu katerega bo skrbela za uporabo neporabljenih sredstev iz 8. ERS, kot je predvideno zgoraj.Evropska unija bo še naprej pozorno spremljala razmere v Liberiji. Predlagamo, da se naš intenzivni politični dialog nadaljuje na podlagi člena 8 Sporazuma o partnerstvu AKP-ES in na podlagi izida posvetovanj, kot je določeno v našem pismu št. SGS 272745 z dne 27. marca 2002.S spoštovanjem,Za KomisijoZa Svet--------------------------------------------------


title: 2009/901/ES: Sklep sveta z dne 30. novembra 2009 o sklenitvi Sporazuma med Evropsko skupnostjo ter Federacijo Saint Kitts in Nevis o odpravi vizumov za kratkoročno bivanje

text:
               8.12.2009

               SL

               Uradni list Evropske unije

               L 321/43

         SKLEP SVETA
   z dne 30. novembra 2009
   o sklenitvi Sporazuma med Evropsko skupnostjo ter Federacijo Saint Kitts in Nevis o odpravi vizumov za kratkoročno bivanje
   (2009/901/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti točke 2(b)(i) člena 62 Pogodbe v povezavi s prvim stavkom prvega pododstavka člena 300(2) in prvega pododstavka člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Komisija je v imenu Evropske skupnosti s pogajanji dosegla Sporazum s Federacijo Saint Kitts in Nevis o odpravi vizumov za kratkoročno bivanje (v nadaljnjem besedilu: Sporazum).

               (2)

               Sporazum je bil v imenu Skupnosti podpisan 28. maja 2009 in se je od tega dne začasno uporabljal, s pridržkom njegove morebitne poznejše sklenitve v skladu s Sklepom Sveta 2009/483/ES (2).

               (3)

               Sporazum bi bilo treba odobriti.

               (4)

               Sporazum ustanavlja Skupni odbor za upravljanje Sporazuma, ki bi moral sprejeti svoj poslovnik. Primerno je zagotoviti poenostavljen postopek za oblikovanje stališča Skupnosti o sprejetju navedenega poslovnika.

               (5)

               V skladu s členoma 1 in 2 Protokola o stališču Združenega kraljestva in Irske, ki je priložen Pogodbi o Evropski uniji in k Pogodbi o ustanovitvi Evropske skupnosti in brez poseganja v člen 4 navedenega protokolati dve državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja –

         SKLENIL:
   Člen 1
   Sporazum med Evropsko skupnostjo ter Federacijo Saint Kitts in Nevis o odpravi vizumov za kratkoročno bivanje (3) se odobri v imenu Skupnosti.
   Člen 2
   Predsednik Sveta pošlje uradno obvestilo iz člena 8(1) Sporazuma (4).
   Člen 3
   Skupnost v Skupnem odboru strokovnjakov, ustanovljenem s členom 6 Sporazuma, zastopa Komisija, ki ji pomagajo strokovnjaki iz držav članic.
   Člen 4
   Stališče Skupnosti v okviru Skupnega odbora strokovnjakov glede sprejetja njegovega poslovnika v skladu s členom 6(4) Sporazuma sprejme Komisija po posvetovanju s posebnim odborom, ki ga imenuje Svet.
   Člen 5
   Ta sklep se objavi v Uradnem listu Evropske unije.

      V Bruslju, 30. novembra 2009

            Za Svet

            Predsednica

         B. ASK

      (1)  Mnenje z dne 20. oktobra 2009 (še ni objavljeno v Uradnem listu).

      (2)  UL L 169, 30.6.2009, str. 37.

      (3)  Za besedilo Sporazuma glej UL L 169, 30.6.2009, str. 38.

      (4)  Generalni sekretariat Sveta bo Uradnem listu Evropske unije objavil datum začetka veljavnosti Sporazuma.


title: 2009/77/ES: Sklep Komisije z dne 23. januarja 2009 o ustanovitvi Odbora evropskih zakonodajalcev za vrednostne papirje (Besedilo velja za EGP)

text:
               29.1.2009

               SL

               Uradni list Evropske unije

               L 25/18

      SKLEP KOMISIJE

   z dne 23. januarja 2009
   o ustanovitvi Odbora evropskih zakonodajalcev za vrednostne papirje
   (Besedilo velja za EGP)
   (2009/77/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               V okviru t. i. Lamfalussyjevega postopka je Komisija sprejela Sklep 2001/527/ES z dne 6. junija 2001 o ustanovitvi Odbora evropskih zakonodajalcev za vrednostne papirje (1) (v nadaljnjem besedilu „Odbor“). Odbor je svoje naloge začel opravljati 7. junija 2001, pri čemer deluje kot neodvisen organ Komisije za razmislek, razpravo in svetovanje na področju vrednostnih papirjev.

               (2)

               V skladu z določbami Direktive Evropskega parlamenta in Sveta 2005/1/ES z dne 9. marca 2005 o spremembi direktiv Sveta 73/239/EGS, 85/611/EGS, 91/675/EGS, 92/49/EGS in 93/6/EGS ter direktiv 94/19/ES, 98/78/ES, 2000/12/ES, 2001/34/ES, 2002/83/ES in 2002/87/ES za vzpostavitev nove organizacijske strukture odborov za finančne storitve (2) je Komisija leta 2007 izvedla pregled Lamfalussyjevega postopka ter svojo oceno predstavila v sporočilu z dne 20. novembra 2007 z naslovom Pregled Lamfalussyjevega postopka – Okrepitev konvergence nadzora (3).

               (3)

               V tem sporočilu je Komisija poudarila pomembnost Odbora evropskih zakonodajalcev za vrednostne papirje, Odbora evropskih bančnih nadzornikov ter Odbora evropskih nadzornikov za zavarovanja in poklicne pokojnine (v nadaljnjem besedilu „odbori nadzornikov“) na vse bolj povezanem evropskem finančnem trgu. Ugotovila se je nujnost jasnega okvira za dejavnosti teh odborov na področju konvergence nadzora in sodelovanja na področju nadzora.

               (4)

               Med pregledom delovanja Lamfalussyjevega postopka je Svet pozval Komisijo, naj pojasni vlogo odborov nadzornikov in upošteva vse različne možnosti za krepitev delovanja teh odborov, pri čemer se ne bo ogrozilo ravnovesje sedanje institucionalne strukture ali zmanjšala odgovornost nadzornikov (4).

               (5)

               Evropski svet je na zasedanju 13. in 14. marca 2008 pozval k čimprejšnjemu izboljšanju delovanja odborov nadzornikov (5).

               (6)

               Svet je 14. maja 2008 (6) pozval Komisijo, naj pregleda sklepe Komisije o ustanovitvi odborov nadzornikov, da se zagotovi skladnost in doslednost njihovih pristojnosti in nalog ter okrepijo njihovi prispevki k sodelovanju in konvergenci na področju nadzora. Svet je ugotovil, da se odborom lahko izrecno dodelijo posebne naloge za pospešitev sodelovanja in konvergence na področju nadzora ter povečanje njihove vloge pri ocenjevanju tveganj za finančno stabilnost. Zato je treba določiti okrepljen pravni okvir v zvezi z vlogo in nalogami Odbora na tem področju.

               (7)

               Odbor mora delovati kot neodvisna svetovalna skupina Komisije na področju vrednostnih papirjev.

               (8)

               Odbor mora prispevati tudi k skupnemu in enotnemu vsakdanjemu izvajanju zakonodaje Skupnosti ter njeni dosledni uporabi v nadzornih organih.

               (9)

               Odbor nima regulativnih pooblastil na ravni Skupnosti. Organizirati mora preglede strokovnjakov, spodbujati najboljše prakse ter izdajati nezavezujoče smernice, priporočila in standarde za povečanje konvergence v vsej Skupnosti.

               (10)

               Izboljšanje dvostranskega in večstranskega sodelovanja na področju nadzora je odvisno od medsebojnega razumevanja in zaupanja med nadzornimi organi. Odbor mora prispevati k izboljšanju takšnega sodelovanja.

               (11)

               Odbor mora prav tako spodbujati konvergenco nadzora v vsej Skupnosti. Za večjo natančnost v zvezi s tem ciljem je treba pripraviti odprt okvirni seznam nalog, ki jih mora izvajati Odbor.

               (12)

               Za reševanje čezmejnih sporov med nadzornimi organi, zlasti v kolegijih nadzornikov, mora Odbor zagotoviti prostovoljni in nezavezujoč mehanizem mediacije.

               (13)

               Da se nadzornim organom zagotovijo koristi strokovnega znanja Odbora, pri čemer se ne posega v njihova pooblastila, morajo imeti nadzorni organi možnost predložitve zadeve Odboru, da bi pridobili njegovo nezavezujoče mnenje.

               (14)

               Izmenjava informacij med nadzornimi organi je temeljna za njihove naloge. Bistvena je za učinkovit nadzor nad trgi vrednostnih papirjev in finančno stabilnost. Medtem ko zakonodaja na področju vrednostnih papirjev nalaga nadzornim organom jasne pravne obveznosti za sodelovanje in izmenjavo informacij, mora Odbor pospešiti vsakdanjo izmenjavo informacij med nadzornimi organi v praksi, pri čemer veljajo ustrezne določbe o zaupnosti iz veljavne zakonodaje.

               (15)

               Za omejitev podvajanja nadzornih nalog ter s tem poenostavitev nadzornega postopka in zmanjšanje bremena za udeležence na trgu mora Odbor spodbujati prenos nalog med nadzornimi organi zlasti v primerih, določenih v ustrezni zakonodaji.

               (16)

               Za pospeševanje konvergence in doslednosti v kolegijih nadzornikov in s tem zagotovitev enakih konkurenčnih pogojev mora Odbor spremljati njihovo delovanje, pri čemer ne omejuje neodvisnosti članov kolegija.

               (17)

               Kakovost, primerljivost in doslednost poročanja nadzornih organov so bistvene za stroškovno učinkovitost ureditve Skupnosti na področju nadzora in obremenitev čezmejnih institucij zaradi izpolnjevanja zahtev. Odbor mora pomagati zagotoviti, da se odpravita prekrivanje in podvajanje ter so podatki v poročilih primerljivi in ustrezno kakovostni.

               (18)

               Finančni sistemi v Skupnosti so tesno povezani, pri čemer lahko dogodki v eni državi članici pomembno vplivajo na finančne institucije in trge v drugih državah članicah. Nenehno nastajanje finančnih konglomeratov in vse manj jasne razlike med dejavnostmi podjetij v sektorjih bančništva, vrednostnih papirjev in zavarovalništva povzročajo dodatne izzive v zvezi z nadzorom na nacionalni ravni in ravni Skupnosti. Za zaščito finančne stabilnosti je potreben sistem na ravni Odbora, Odbora evropskih bančnih nadzornikov ter Odbora evropskih nadzornikov za zavarovanja in poklicne pokojnine, da se čim prej ugotovijo morebitna čezmejna in medsektorska tveganja ter se po potrebi obvesti Komisijo in druge odbore. Poleg tega je bistveno, da Odbor zagotovi obveščenost finančnih ministrstev in nacionalnih centralnih bank držav članic. Vloga Odbora v zvezi s tem je ugotovitev tveganj v sektorjih vrednostnih papirjev in redno poročanje Komisiji o rezultatih. O teh ocenah je treba obveščati tudi Svet. Odbor mora sodelovati tudi z Evropskim parlamentom in mu redno zagotavljati informacije o razmerah v sektorju vrednostnih papirjev. Odbor v zvezi s tem ne sme razkrivati podatkov o posameznih nadzorovanih subjektih.

               (19)

               Za ustrezno obravnavanje medsektorskih vprašanj je treba dejavnosti Odbora usklajevati z dejavnostmi Odbora evropskih bančnih nadzornikov, Odbora evropskih nadzornikov za zavarovanja in poklicne pokojnine ter Odbora za bančni nadzor evropskega sistema centralnih bank. To je zlasti pomembno pri obvladovanju morebitnih medsektorskih tveganj za finančno stabilnost.

               (20)

               Za preprečevanje podvajanja dela in nedoslednosti, obveščanje Odbora o napredku ter zagotavljanje možnosti za izmenjavo informacij med njim ter Odborom evropskih bančnih nadzornikov in Odborom evropskih nadzornikov za zavarovanja in poklicne pokojnine v zvezi z nadzorom nad finančnimi konglomerati lahko Odbor sodeluje v Skupnem odboru za finančne konglomerate.

               (21)

               Ob upoštevanju globalizacije finančnih storitev in vse večjega pomena mednarodnih standardov mora Odbor prav tako pospeševati dialog in sodelovanje z nadzorniki zunaj Skupnosti.

               (22)

               Odgovornost Odbora do institucij Skupnosti je zelo pomembna in mora temeljiti na splošno sprejetem standardu, pri čemer se spoštuje neodvisnost nadzornikov.

               (23)

               Odbor mora sestaviti svoj poslovnik ter v celoti upoštevati posebne pravice institucij in institucionalno ravnovesje, določeno s Pogodbo. Okrepljeni okvir dejavnosti Odbora morajo spremljati izboljšani delovni postopki. Če soglasja ni mogoče doseči, je treba odločitve torej sprejemati s kvalificirano večino, kar je v skladu s pravili iz Pogodbe.

               (24)

               Zaradi pravne varnosti in jasnosti se Sklep 2001/527/ES razveljavi –

         SKLENILA:
   Člen 1
   Ustanovi se neodvisna svetovalna skupina za vrednostne papirje v Skupnosti, ki se imenuje „Odbor evropskih zakonodajalcev za vrednostne papirje“ (v nadaljnjem besedilu „Odbor“).
   Člen 2
   Odbor na lastno pobudo ali zahtevo Komisije svetuje Komisiji zlasti pri pripravi osnutkov izvedbenih ukrepov na področju vrednostnih papirjev, vključno s tistimi v zvezi s kolektivnimi naložbenimi podjemi za vlaganja v prenosljive vrednostne papirje (KNPVP).
   Če Komisija zahteva posvetovanje z Odborom, lahko določi rok, v katerem Odbor zagotovi takšno svetovanje. Tak rok se določi ob upoštevanju nujnosti zadeve.
   Člen 3
   Odbor izpolnjuje dodeljene naloge ter prispeva k skupnemu in enotnemu izvajanju ter dosledni uporabi zakonodaje Skupnosti z izdajanjem nezavezujočih smernic, priporočil in standardov.
   Člen 4
   1.   Odbor izboljšuje sodelovanje med nacionalnimi nadzornimi organi na področju vrednostnih papirjev ter pospešuje konvergenco nadzornih praks in pristopov držav članic v vsej Skupnosti. V ta namen izvaja vsaj naslednje naloge:

               (a)

               posreduje ali pospešuje mediacijo med nadzornimi organi v primerih, ki so določeni v ustrezni zakonodaji, ali na zahtevo nadzornega organa;

               (b)

               nadzornim organom zagotovi mnenje v primerih, ki so določeni v ustrezni zakonodaji, ali na njihovo zahtevo;

               (c)

               spodbuja učinkovito dvostransko in večstransko izmenjavo informacij med nadzornimi organi, pri čemer se uporabljajo veljavne določbe o zaupnosti;

               (d)

               omogoča prenos nalog med nadzornimi organi, zlasti z določanjem nalog, ki se jih lahko prenese, in spodbujanjem najboljših praks;

               (e)

               prispeva k zagotavljanju učinkovitega in doslednega delovanja kolegijev nadzornikov zlasti z določitvijo smernic za operativno delovanje kolegijev, spremljanjem skladnosti praks različnih kolegijev in izmenjavo najboljših praks;

               (f)

               prispeva k razvoju visokokakovostnih in skupnih standardov za poročanje nadzornih organov;

               (g)

               pregleduje praktično uporabo nezavezujočih smernic, priporočil in standardov, ki jih izdaja Odbor.

         2.   Odbor pregleda nadzorne prakse držav članic in redno ocenjuje njihovo konvergenco. Odbor vsako leto poroča o doseženem napredku in ugotovi preostale težave.
   3.   Odbor razvija nova praktična orodja za konvergenco za spodbujanje skupnih pristopov k nadzoru.
   Člen 5
   1.   Odbor spremlja in ocenjuje razvoj v sektorju vrednostnih papirjev ter po potrebi obvešča Odbor evropskih bančnih nadzornikov, Odbor evropskih nadzornikov za zavarovanja in poklicne pokojnine ter Komisijo. Odbor zagotovi, da so finančna ministrstva in nacionalne centralne banke držav članic obveščeni o mogočih ali neposrednih težavah.
   2.   Odbor vsaj dvakrat na leto Komisiji predloži ocene mikrobonitetnih trendov, mogočih tveganj in ranljivosti v sektorju vrednostnih papirjev.
   Odbor v te ocene vključi opredelitev glavnih tveganj in ranljivosti ter navede, v kakšnem obsegu takšna tveganja in ranljivosti ogrožajo finančno stabilnost, ter po potrebi predlaga preventivne ali popravne ukrepe.
   Svet je obveščen o teh ocenah.
   3.   Odbor ima vzpostavljene postopke, ki omogočajo takojšen odziv nadzornih organov. Odbor po potrebi omogoči skupno ocenjevanje nadzornih organov v Skupnosti o tveganjih in ranljivostih, ki lahko negativno vplivajo na stabilnost finančnega sistema Skupnosti.
   4.   Odbor zagotovi ustrezno obravnavanje medsektorskega razvoja, tveganj in ranljivosti s tesnim sodelovanjem z Odborom evropskih bančnih nadzornikov, Odborom evropskih nadzornikov za zavarovanja in poklicne pokojnine ter Odborom za bančni nadzor evropskega sistema centralnih bank.
   Člen 6
   1.   Odbor prispeva k razvoju skupnih nadzornih praks na področju vrednostnih papirjev in tudi na medsektorski podlagi v tesnem sodelovanju z Odborom evropskih bančnih nadzornikov ter Odborom evropskih nadzornikov za zavarovanja in poklicne pokojnine.
   2.   V ta namen zlasti vzpostavlja sektorske in medsektorske programe usposabljanja, omogoča izmenjave osebja ter pristojne organe spodbuja k večji uporabi sistemov začasne napotitve, skupnih inšpekcijskih skupin in nadzornih obiskov ter ostalih orodij.
   3.   Odbor po potrebi razvija nove instrumente za spodbujanje razvoja skupnih nadzornih praks.
   4.   Odbor izboljša sodelovanje z nadzornimi organi tretjih držav zlasti z njihovo udeležbo v skupnih programih usposabljanja.
   Člen 7
   1.   Odbor sestavljajo visoki predstavniki nacionalnih javnih organov, pristojnih za vrednostne papirje, vključno s KNPVP. Vsaka država članica določi visokega predstavnika iz svojega pristojnega organa, ki jo zastopa na sejah Odbora.
   2.   Komisija je prisotna na sejah Odbora in imenuje visokega predstavnika, ki sodeluje v razpravah.
   3.   Odbor med svojimi člani izvoli predsednika.
   4.   Odbor lahko na sestanke povabi strokovnjake in opazovalce.
   Člen 8
   1.   Od članov Odbora se zahteva, da ne razkrivajo informacij, za katere velja obveznost varovanja poslovne skrivnosti. Vsi udeleženci v razpravah morajo upoštevati ustrezna pravila o varovanju poslovne skrivnosti.
   2.   Če razprava o točki na dnevnem redu vključuje izmenjavo zaupnih podatkov o nadzorovani instituciji, se sodelovanje v taki razpravi lahko omeji na neposredno vpletene člane.
   Člen 9
   1.   Odbor redno obvešča Komisijo o rezultatu svojih dejavnosti. Redne stike ima z Evropskim odborom za vrednostne papirje, ustanovljenim s Sklepom Komisije 2001/528/ES (7), in pristojnim odborom Evropskega parlamenta.
   2.   Odbor zagotovi medsektorsko usklajenost dela v sektorjih finančnih storitev z rednim in tesnim sodelovanjem z Odborom evropskih bančnih nadzornikov ter Odborom evropskih nadzornikov za zavarovanja in poklicne pokojnine.
   3.   Predsednik Odbora ima redne stike s predsednikoma Odbora evropskih bančnih nadzornikov ter Odbora evropskih nadzornikov za zavarovanja in poklicne pokojnine, in sicer vsaj enkrat na mesec.
   Člen 10
   Odbor lahko vzpostavi delovne skupine. Komisija je vabljena na srečanja delovnih skupin kot opazovalka.
   Člen 11
   Komisija lahko sodeluje v Skupnem odboru za finančne konglomerate.
   Člen 12
   Preden Odbor predloži svoje mnenje Komisiji, se dovolj zgodaj obsežno ter odprto in pregledno posvetuje z udeleženci na trgu, potrošniki in končnimi uporabniki. Odbor objavi rezultate posvetovanj, razen če vprašani zahteva drugače.
   Člen 13
   Odbor pripravi letni delovni program ter ga Svetu, Evropskemu parlamentu in Komisiji pošlje do konca oktobra vsako leto. Odbor redno in vsaj enkrat na leto Svet, Evropski parlament in Komisijo obvesti o dosežkih pri dejavnostih, določenih v delovnem programu.
   Člen 14
   Odbor deluje s soglasjem svojih članov. Če soglasja ni mogoče doseči, se sklepi sprejmejo s kvalificirano večino. Glasovi predstavnikov članov Odbora ustrezajo glasovom držav članic v skladu s členom 205(2) in (4) Pogodbe.
   Člani Odbora, ki ne upoštevajo smernic, priporočil, standardov in ostalih ukrepov, o katerih se je sporazumel Odbor, so pripravljeni predstaviti razloge za to izbiro.
   Člen 15
   Odbor sprejme svoj poslovnik in določi svoj način delovanja.
   Ob upoštevanju sklepov glede sprememb poslovnika ter volitev v svet Odbora in razrešitev iz njega lahko poslovnik predvidi postopke odločanja, ki se razlikujejo od postopkov iz člena 14.
   Člen 16
   Sklep 2001/527/ES se razveljavi.
   Člen 17
   Ta sklep začne veljati na dan objave v Uradnem listu Evropske unije.

      V Bruslju, 23. januarja 2009

            Za Komisijo

         Charlie McCREEVY

            Član Komisije

      (1)  UL L 191, 13.7.2001, str. 43.

      (2)  UL L 79, 24.3.2005, str. 9.

      (3)  COM(2007) 727 konč.

      (4)  Sklepi Sveta št. 15698/07 z dne 4. decembra 2007.

      (5)  Sklepi Sveta št. 7652/1/08 Rev. 1.

      (6)  Sklepi Sveta št. 8515/3/08 Rev. 3.

      (7)  UL L 191, 13.7.2001, str. 45.


title: 2012/571/EU: Sklep Evropskega parlamenta z dne 10. maja 2012 o zaključku poslovnih knjig Evropske agencije za varnost v letalstvu za proračunsko leto 2010

text:
               17.10.2012

               SL

               Uradni list Evropske unije

               L 286/183

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig Evropske agencije za varnost v letalstvu za proračunsko leto 2010
   (2012/571/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 216/2008 Evropskega parlamenta in Sveta (3) o ustanovitvi Evropske agencije za varnost v letalstvu, zlasti člena 60 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A7-0124/2012),

               1.

               odobri zaključek poslovnih knjig Evropske agencije za varnost v letalstvu za proračunsko leto 2010;

               2.

               naroči svojemu predsedniku, naj ta sklep posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 21.

      (2)  UL L 248, 16.9.2002, str. 1.

      (3)  UL L 79, 19.3.2008, str. 1.

      (4)  UL L 357, 31.12.2002, str. 72.


title: Sklep Komisije z dne 23. maja 2017 o obvestilu Republiki Liberiji o možnosti, da bo opredeljena kot nesodelujoča tretja država pri boju proti nezakonitemu, neprijavljenemu in nereguliranemu ribolovu

text:
               30.5.2017

               SL

               Uradni list Evropske unije

               C 169/11

         SKLEP KOMISIJE
   z dne 23. maja 2017
   o obvestilu Republiki Liberiji o možnosti, da bo opredeljena kot nesodelujoča tretja država pri boju proti nezakonitemu, neprijavljenemu in nereguliranemu ribolovu
   (2017/C 169/12)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (1) ter zlasti člena 32 Uredbe,
   ob upoštevanju naslednjega:
   1.   UVOD

               (1)

               Uredba (ES) št. 1005/2008 (v nadaljnjem besedilu: uredba o nezakonitem, neprijavljenem in nereguliranem ribolovu) vzpostavlja sistem Unije za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.

               (2)

               V poglavju VI uredbe o nezakonitem, neprijavljenem in nereguliranem ribolovu so določeni postopek v zvezi z opredelitvijo nesodelujočih tretjih držav, demarše v zvezi z navedenimi državami, priprava seznama navedenih držav, črtanje z navedenega seznama, objava navedenega seznama in morebitni izredni ukrepi.

               (3)

               Komisija v skladu s členom 31 uredbe o nezakonitem, neprijavljenem in nereguliranem ribolovu opredeli tretje države, ki jih obravnava kot nesodelujoče v boju proti nezakonitemu, neprijavljenemu in nereguliranemu ribolovu. Tretja država je opredeljena kot nesodelujoča, če ne izpolnjuje dolžnosti, ki so ji kot državi zastave, pristanišča, obalni državi ali državi trga naložene v skladu z mednarodnim pravom ter v skladu s katerimi mora ukrepati za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.

               (4)

               Preden Komisija opredeli tretje države kot nesodelujoče države v skladu s členom 31 uredbe o nezakonitem, neprijavljenem in nereguliranem ribolovu, jih najprej v skladu s členom 32 navedene uredbe obvesti o možnosti, da bodo opredeljene kot nesodelujoče države. Pri tem gre za predhodno obvestilo. Obvestilo temelji na merilih iz člena 31 uredbe o nezakonitem, neprijavljenem in nereguliranem ribolovu. Komisija v zvezi z obveščenimi tretjimi državami upošteva tudi vse demarše iz člena 32 navedene uredbe. V obvestilo vključi zlasti informacije o bistvenih dejstvih in ugotovitvah, na katerih temelji taka opredelitev, navedenim državam pa omogoči, da se odzovejo in predložijo dokaze, ki izpodbijajo opredelitev, ali kadar je to ustrezno, akcijski načrt in sprejete ukrepe za izboljšanje razmer. Obveščenim tretjim državam da na voljo dovolj časa, da odgovorijo na obvestilo, in določi razumen rok, v katerem morajo odpraviti nepravilnosti.

               (5)

               Opredelitev nesodelujočih tretjih držav v skladu s členom 31 uredbe o nezakonitem, neprijavljenem in nereguliranem ribolovu temelji na preučitvi vseh informacij, kot je določeno v členu 31(2) navedene uredbe.

               (6)

               Svet v skladu s členom 33 uredbe o nezakonitem, neprijavljenem in nereguliranem ribolovu pripravi seznam nesodelujočih tretjih držav. Za te države se med drugim uporabljajo ukrepi iz člena 38 uredbe o nezakonitem, neprijavljenem in nereguliranem ribolovu.

               (7)

               V skladu s členom 20(1) uredbe o nezakonitem, neprijavljenem in nereguliranem ribolovu morajo tretje države zastave za sprejetje potrjenih potrdil o ulovu obvestiti Komisijo o svoji ureditvi za izvajanje, nadzorovanje in izvrševanje zakonov, predpisov ter ukrepov za ohranjanje in upravljanje, ki jih morajo upoštevati ribiška plovila zadevnih tretjih držav.

               (8)

               Komisija v skladu s členom 20(4) uredbe o nezakonitem, neprijavljenem in nereguliranem ribolovu upravno sodeluje s tretjimi državami na področjih v zvezi z izvajanjem navedene uredbe.

         2.   POSTOPEK V ZVEZI Z REPUBLIKO LIBERIJO

               (9)

               Republika Liberija (v nadaljnjem besedilu: Liberija) kot država zastave Komisiji ni predložila obvestila v skladu s členom 20 uredbe o nezakonitem, neprijavljenem in nereguliranem ribolovu.

               (10)

               Komisija je od 5. februarja 2014 do zdaj upravno sodelovala z organi Liberije v okviru upravnega sodelovanja iz člena 20(4) uredbe o nezakonitem, neprijavljenem in nereguliranem ribolovu. To sodelovanje je zajemalo vprašanja, ki se nanašajo na izvajanje, nadzorovanje in izvrševanje zakonov, predpisov ter ukrepov za ohranjanje in upravljanje s strani Liberije. Vključevalo je izmenjavo ustnih in pisnih pripomb ter obisk v Liberiji med 19. in 23. oktobrom 2015, med katerim je Komisija poiskala in preverila vse informacije, ki jih je štela za potrebne, o ukrepih, ki jih je Liberija sprejela za izvajanje svojih obveznosti v boju proti nezakonitemu, neprijavljenemu in nereguliranemu ribolovu.

               (11)

               Liberija je pogodbenica Mednarodne komisije za ohranitev tunov v Atlantiku (ICCAT); sodelujoča nepogodbenica Komisije za tune v Indijskem oceanu (IOTC), Komisije za ribištvo severovzhodnega Atlantika (NEAFC) in Regionalne organizacije za upravljanje ribištva v južnem Tihem oceanu (SPRFMO) ter sodelujoča nečlanica Komisije za ribištvo zahodnega in srednjega Pacifika (WCPFC) in Medameriške komisije za tropske tune (IATTC). Liberija je ratificirala Konvencijo Združenih narodov o pomorskem mednarodnem pravu iz leta 1982 (UNCLOS) in Sporazum Združenih narodov o staležih rib (UNFSA) (2).

               (12)

               Komisija je za presojo izpolnjevanja mednarodnih obveznosti Liberije kot države zastave, pristanišča, obalne države ali države trga, ki so določene v mednarodnih sporazumih iz uvodne izjave (11) ter so jih opredelile ustrezne regionalne organizacije za upravljanje ribištva, poiskala, zbrala in preučila vse informacije, potrebne za izvedbo te naloge.

         3.   MOŽNOST OPREDELITVE LIBERIJE KOT NESODELUJOČE TRETJE DRŽAVE

               (13)

               Komisija je v skladu s členom 31(3) uredbe o nezakonitem, neprijavljenem in nereguliranem ribolovu analizirala dolžnosti Liberije kot države zastave, pristanišča, obalne države ali države trga. Pri tem pregledu je upoštevala merila iz člena 31(4) do (7) uredbe o nezakonitem, neprijavljenem in nereguliranem ribolovu.

         3.1   Ukrepi, sprejeti v zvezi s ponavljajočimi se nezakonitimi, neprijavljenimi in nereguliranimi ribolovnimi dejavnostmi ter trgovinskimi tokovi nezakonitega, neprijavljenega in nereguliranega ribolova (člen 31(4) uredbe o nezakonitem, neprijavljenem in nereguliranem ribolovu)

               (14)

               Liberijski nacionalni pravni okvir na področju ribištva („predpisi s področja ribištva iz leta 2010“) opredeljuje ribiška plovila kot „katero koli plovilo, ki se uporablja za ribolov ali z njim povezane dejavnosti“. Predpisi s področja ribištva iz leta 2010 se uporabljajo za vse ribolovne in z ribolovom povezane dejavnosti v vodah v pristojnosti Liberije ter za dejavnosti vseh liberijskih plovil in oseb na vseh območjih zunaj pristojnosti Liberije, če to ni v nasprotju s pristojnostjo druge države.

               (15)

               Medtem ko se liberijski nacionalni organ, pristojen za registracijo nacionalnih plovil, posvetuje z organi za ribištvo o registraciji novih ribiških plovil, ki bodo opravljala dejavnosti v nacionalnih vodah, pa se subjekt, pristojen za register mednarodnih plovil (liberijska Pomorska uprava) (3), pred registracijo ribiških plovil, ki bodo opravljala dejavnosti zunaj izključne ekonomske cone (EEZ) Liberije, ne posvetuje z nacionalnimi organi za ribištvo (4). To preprečuje pripravo konsolidiranega seznama vseh ribiških plovil, ki plujejo pod zastavo Liberije. Zdi se, da nacionalni organ za ribištvo nima nobenih informacij o liberijskih ribiških plovilih, ki opravljajo dejavnosti zunaj izključne ekonomske cone (EEZ) Liberije. Očitno pomanjkanje sodelovanja med liberijsko Pomorsko upravo in nacionalnimi organi za ribištvo, bi lahko pomenilo stanje, ki ogroža sposobnost Liberije za spremljanje velikosti in dejavnosti svoje flote, kar bi lahko izvajalcem dejavnosti, ki delujejo nezakonito, omogočilo uporabo zastave Liberije brez ustreznega nadzora.

               (16)

               Komisija je ugotovila, da zunaj izključne ekonomske cone (EEZ) Liberije več kot sto ribiških plovil pod zastavo Liberije opravlja dejavnosti brez dovoljenja ustreznih liberijskih organov za ribištvo. Organi Liberije za ribištvo so priznali, da medtem ko liberijska Pomorska uprava nadzoruje mednarodno liberijsko ladjevje, ki pluje pod njeno zastavo, pa organ za ribištvo ne spremlja, nadzoruje in obvladuje ribiških plovil, ki opravljajo dejavnosti zunaj izključne ekonomske cone (EEZ). Ta plovila liberijskemu centru za spremljanje ribištva ne sporočajo svojega geografskega položaja in organom Liberije za ribištvo ne posredujejo podatkov o ulovu, iztovarjanjih ali pretovarjanjih.

               (17)

               Komisija je v skladu s členom 31(4)(b) uredbe o nezakonitem, neprijavljenem in nereguliranem ribolovu preučila ukrepe, ki jih je Liberija sprejela v zvezi z dostopom ribiških proizvodov, pridobljenih z nezakonitim, neprijavljenim in nereguliranim ribolovom, na svoj trg.

               (18)

               Organi Liberije za ribištvo nad liberijskimi plovili, ki opravljajo dejavnosti zunaj izključne ekonomske cone (EEZ) Liberije, ne izvajajo nikakršnega nadzora. Ta plovila organom Liberije za ribištvo ne sporočajo ali posredujejo nobenih informacij o svojih dejavnostih, iztovarjanjih in pretovarjanjih. Zato je malo verjetno, da je mogoče zagotoviti sledljivost rib ali ribiških proizvodov, pridobljenih s teh plovil.

               (19)

               Ravnanje Liberije, opisano v uvodnih izjavah od 15 do (17), ni v skladu s členom 94(1) in (2) UNCLOS, ki določa, da vsaka država učinkovito izvaja svoje pristojnosti in nadzor nad ladjami, ki plujejo pod njeno zastavo. Prav tako ni v skladu s točko 24 Mednarodnega akcijskega načrta FAO za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (v nadaljnjem besedilu: Mednarodni akcijski načrt za preprečevanje nezakonitega, neprijavljenega in nereguliranega ribolova) (5), v kateri je določena obveznost celovitega in učinkovitega nadzora ribolovnih dejavnosti, in točko 35 Mednarodnega akcijskega načrta za preprečevanje nezakonitega, neprijavljenega in nereguliranega ribolova, v kateri je določeno, da bi morala država zastave pred registracijo plovila zagotoviti, da lahko učinkovito izpolnjuje svojo odgovornost za zagotovitev, da plovilo ne opravlja nezakonitega, neprijavljenega in nereguliranega ribolova. V nasprotju je tudi s točko 36 Mednarodnega akcijskega načrta za preprečevanje nezakonitega, neprijavljenega in nereguliranega ribolova, v kateri je določeno, naj države zastave ne odobrijo plovbe pod svojo zastavo plovilom, ki v preteklosti niso izpolnjevala obveznosti, in točko 42 Mednarodnega akcijskega načrta za preprečevanje nezakonitega, neprijavljenega in nereguliranega ribolova, v kateri je določeno, da vsaka država vodi register ladij z imeni in podatki o ladjah, ki plujejo pod njeno zastavo. Prav tako ni v skladu s točko 71 Mednarodnega akcijskega načrta za preprečevanje nezakonitega, neprijavljenega in nereguliranega ribolova, v skladu s katero naj bi države sprejele ukrepe za izboljšanje preglednosti svojih trgov, da zagotovijo sledljivost rib ali ribiških proizvodov. Hkrati ni v skladu s členom 11 Kodeksa ravnanja za odgovorno ribištvo FAO (v nadaljnjem besedilu: Kodeks ravnanja FAO), v katerem so določene dobre prakse za dejavnosti po ulovu in odgovorna mednarodna trgovina.

               (20)

               Glede na ugotovitve, navedene v tem oddelku, ter na podlagi vseh dejstev, ki jih je zbrala Komisija, in vseh izjav zadevne države je v skladu s členom 31(3), (4)(a) in (4)(b) uredbe o nezakonitem, neprijavljenem in nereguliranem ribolovu mogoče ugotoviti, da Liberija ni izpolnila svojih dolžnosti, ki so ji bile kot državi zastave, pristanišča, obalni državi in državi trga naložene v skladu z mednarodnim pravom ter zadevajo nezakonita, neprijavljena in neregulirana plovila ter nezakonit, neprijavljen in nereguliran ribolov, ki ga opravljajo ali omogočajo plovila pod njeno zastavo ali njeni državljani, ter ni preprečila dostopa ribiških proizvodov, pridobljenih z nezakonitim, neprijavljenim in nereguliranim ribolovom, na svoj trg.

         3.2   Nesodelovanje in neizvrševanje (člen 31(5) uredbe o nezakonitem, neprijavljenem in nereguliranem ribolovu)

               (21)

               Organi Liberije za ribištvo so na splošno sodelovali s Komisijo, odgovarjali na zahteve za informacije in zagotovili povratne informacije, vendar je njihove odgovore na nekatere zahteve omejevalo stanje mednarodnega registra plovil in pomanjkanje sodelovanja med liberijsko Pomorsko upravo in nacionalnimi organi za ribištvo, kot je določeno v oddelku 3.1.

               (22)

               Liberija je pomembna država zastave, ki upravlja drugi največji mednarodni register na svetu in privablja plovila iz tretjih držav brez neposredne povezave z državo. Kot je pojasnjeno v uvodni izjavi (16), ta plovila opravljajo dejavnosti zunaj izključne ekonomske cone (EEZ) Liberije, na odprtem morju in v vodah tretjih držav. Liberija je tudi članica ali pogodbenica šestih regionalnih organizacij za upravljanje ribištva in sodeluje z drugimi državami na podregionalni ravni prek Odbora za ribištvo za zahodni srednji del Gvinejskega zaliva (FCWC). Vendar je Komisija ugotovila, da se zdi, da organi Liberije za ribištvo ne sodelujejo ali ne morejo sodelovati s tretjimi državami v vseh regijah, v katerih liberijska ribiška plovila opravljajo dejavnosti, razen v vzhodnem Atlantiku. To očitno pomanjkanje sodelovanja se ohranja kljub dejstvu, da je Liberija članica ali pogodbenica šestih regionalnih organizacij za upravljanje ribištva, in je lahko posledica dejstva, da organi Liberije za ribištvo zaradi pomanjkanja notranjega upravnega usklajevanja s plovili, ki jih je registrirala liberijska Pomorska uprava, verjetno nimajo informacij o plovilih, ki plujejo pod zastavo Liberije in opravljajo dejavnosti zunaj nacionalne izključne ekonomske cone (EEZ) ter v območju, ki je v pristojnosti Mednarodne komisije za ohranitev tunov v Atlantiku.

               (23)

               Predpisi na področju ribištva iz leta 2010 so zastareli in jih je treba revidirati, da se zagotovi skladnost med nacionalnim pravom ter veljavnimi mednarodnimi in regionalnimi pravili. Opredelitev ribolovnih dejavnosti v predpisih na področju ribištva iz leta 2010 vključuje iskanje, lovljenje, ulov in izlov rib ter katero koli dejavnost za podporo tem dejavnostim ali za njihovo pripravo, vključno z uporabo letal. Opredelitev ribiških plovil vključuje plovila, ki opravljajo z ribolovom povezane dejavnosti. Z ribolovom povezane dejavnosti vključujejo pretovarjanje, skladiščenje, predelavo, prevoz in oskrbo z gorivom ter obnovitev zalog ribiških plovil. Sistem sankcij je kategoriziran glede na težo prekrška, ki se odraža v višini kazni za posamezno vrsto prekrška, sankcije pa so lahko odvračilne in sorazmerne, kot zahtevajo mednarodne obveznosti. Vendar ta besedila ne opredeljujejo izrecno nezakonitih, neprijavljenih in nereguliranih ribolovnih dejavnosti ali resnih kršitev v skladu z mednarodnim pravom.

               (24)

               Urad za nacionalno ribištvo Liberije upravlja Center za spremljanje ribištva, da bi izpolnjeval dolžnosti glede spremljanja, nadzora in obvladovanja ribolovnih dejavnosti. Center za spremljanje ribištva je opremljen za izvajanje funkcij spremljanja, nadzora in obvladovanja. Vendar Center za spremljanje ribištva spremlja le plovila, ki imajo dovoljenje za opravljanje dejavnosti v nacionalni izključni ekonomski coni (EEZ); plovil pod liberijsko zastavo, ki opravljajo dejavnosti na odprtem morju ali v vodah tretjih držav, pa Center za spremljanje ribištva ne spremlja. Zdi se tudi, da so nekatere funkcije spremljanja, nadzora in obvladovanja omejene zaradi omejenih finančnih sredstev, zlasti za zračni nadzor. To Liberijo ovira pri zagotavljanju učinkovitega in celovitega sistema spremljanja, nadzora in obvladovanja ribiških plovil, ki plujejo pod njeno zastavo. Zato se zdi, da Liberiji primanjkuje ustreznih sredstev ali pa jih ni namenila za boj proti nezakonitemu, neprijavljenemu in nereguliranemu ribolovu.

               (25)

               Zdi se, da pravni okvir in izvršilni ukrepi Liberije niso v skladu z osnovnimi zahtevami iz členov 61, 62 in 117 do 119 UNCLOS. Dejstva, opisana v uvodnih izjavah od (20) do (23), kažejo, da Liberija ne izpolnjuje pogojev iz člena 94 UNCLOS, v katerem se zahteva, da ima država zastave v skladu s svojim notranjim pravom pristojnost nad vsako ladjo, ki pluje pod njeno zastavo, vključno z njenim poveljnikom, častniki in posadko, ter da krši člen 18(3) Sporazuma Združenih narodov o staležih rib, v katerem so navedeni ukrepi, ki jih mora država sprejeti za plovila, ki plujejo pod njeno zastavo. Zdi se, da Liberija ne upošteva priporočil iz točke 24 Mednarodnega akcijskega načrta za preprečevanje nezakonitega, neprijavljenega in nereguliranega ribolova, v skladu s katerim naj bi države zastave zagotovile celovito ter učinkovito spremljanje, nadzor in obvladovanje ribolova od ulova do iztovarjanja in končnega namembnega kraja, vključno z uporabo sistema za spremljanje plovil (VMS) na krovu ribiških plovil v skladu z ustreznimi nacionalnimi, regionalnimi in mednarodnimi standardi.

               (26)

               Glede na ugotovitve, navedene v tem oddelku, ter na podlagi vseh dejstev, ki jih je zbrala Komisija, in vseh izjav zadevne države je bilo v skladu s členom 31(3) in (5) uredbe o nezakonitem, neprijavljenem in nereguliranem ribolovu mogoče ugotoviti, da Liberija ni izpolnila svojih dolžnosti v zvezi s sodelovanjem in izvrševanjem, ki so ji bile naložene v skladu z mednarodnim pravom.

         3.3   Neizvajanje mednarodnih pravil (člen 31(6) uredbe o nezakonitem, neprijavljenem in nereguliranem ribolovu)

               (27)

               Komisija je analizirala vse informacije, ki jih je štela za pomembne, v zvezi s statusom Liberije kot pogodbenice UNCLOS, UNFSA in ICCAT, sodelujoče nepogodbenice NEAFC, SPRFMO in IOTC ter kot sodelujoče nečlanice WCPFC in IATTC.

               (28)

               Med letoma 2014 in 2016 je Liberija postala sodelujoča pogodbenica, sodelujoča nepogodbenica ali sodelujoča nečlanica šestih regionalnih organizacij za upravljanje ribištva (6). Vendar se je med ocenjevalno misijo v Monrovii med 19. in 23. oktobrom 2015 izkazalo, da je liberijska Pomorska uprava sprejela ukrepe o pridružitvi vsem tem regionalnim organizacijam za upravljanje ribištva, razen ICCAT, brez posvetovanja z nacionalnimi organi za ribištvo. Nacionalni organi za ribištvo so bili odgovorni za pridružitev ICCAT. To stanje lahko Liberijo ovira pri izpolnjevanju njenih obveznosti glede skladnosti v posamezni regionalni organizaciji za upravljanje ribištva in je razlog za zamudo pri predložitvi poročila (ICCAT) oziroma za nepredložitev poročila (SPRFMO) ter kršitev njenih obveznosti v ustrezni regionalni organizaciji za upravljanje ribištva.

               (29)

               Liberija je ratificirala dva mednarodna pravna instrumenta, povezana z upravljanjem ribištva: UNCLOS in UNFSA. Ravnanje Liberije pri izvajanju mednarodnih instrumentov ni v skladu s priporočili iz točke 11 Mednarodnega akcijskega načrta za preprečevanje nezakonitega, neprijavljenega in nereguliranega ribolova, v skladu s katero se države prednostno spodbuja k ratifikaciji, sprejemu ali pristopu ne le k UNCLOS in UNFSA, temveč k tudi Sporazumu FAO o spoštovanju mednarodnih ukrepov za ohranjanje in upravljanje, ki veljajo za ribiška plovila na odprtem morju. V nasprotju je tudi s točko 14 Mednarodnega akcijskega načrta za preprečevanje nezakonitega, neprijavljenega in nereguliranega ribolova, v kateri je določeno, da države v celoti in učinkovito izvajajo Kodeks ravnanja in z njim povezane mednarodne akcijske načrte.

               (30)

               Liberija ni ratificirala Sporazuma FAO o ukrepih države pristanišča iz leta 2009 (PSMA). Čeprav neposredna iztovarjanja ribiških proizvodov v Liberiji za zdaj niso pogosta, pa nekaj iztovarjanj poteka in Liberija v okviru mednarodnega projekta razvija objekte za iztovarjanje. Tedaj bo morala biti sposobna izpolnjevati svoje obveznosti države pristanišča.

               (31)

               Liberija v nasprotju s priporočili iz točk 25 do 27 Mednarodnega akcijskega načrta za preprečevanje nezakonitega, neprijavljenega in nereguliranega ribolova ni pripravila nacionalnega akcijskega načrta za odpravo nezakonitega, neprijavljenega in nereguliranega ribolova.

               (32)

               Liberijski organi so Komisiji na ocenjevalnem sestanku, ki je potekal 24. marca 2015, pojasnili, da mednarodni register Liberije upravlja zasebno podjetje s sedežem zunaj Liberije. Liberija na tem sestanku in pri poznejših izmenjavah informacij ni dokazala, kako zagotavlja, da so ribiška plovila, ki plujejo pod njeno zastavo, dejansko povezana z državo. To je v nasprotju s členom 91 UNCLOS, ki določa, da mora obstajati dejanska povezava med državo zastave in njenimi ladjami.

               (33)

               Glede na ugotovitve, navedene v tem oddelku, ter na podlagi vseh dejstev, ki jih je zbrala Komisija, in vseh izjav zadevne države je bilo v skladu s členom 31(3) in (6) uredbe o nezakonitem, neprijavljenem in nereguliranem ribolovu mogoče ugotoviti, da Liberija ni izpolnila dolžnosti v zvezi z mednarodnimi pravili, predpisi ter ukrepi za ohranjanje in upravljanje, ki so ji bile naložene z mednarodnim pravom.

         3.4   Posebne omejitve držav v razvoju (člen 31(7) uredbe o nezakonitem, neprijavljenem in nereguliranem ribolovu)

               (34)

               V skladu z indeksom človekovega razvoja Združenih narodov (UNHDI) (7) se je Liberija leta 2015 štela za državo z nizko stopnjo človekovega razvoja (177. mesto med 188 državami).

               (35)

               Čeprav lahko obstajajo posebne omejitve zmogljivosti v zvezi s spremljanjem, nadzorom in obvladovanjem, te posebne omejitve Liberije, ki izhajajo iz njene stopnje razvoja, ne upravičujejo vseh pomanjkljivosti, ugotovljenih v zgornjih oddelkih. To velja zlasti za pomanjkanje notranjega usklajevanja v zvezi z registracijo ribiških plovil v skladu z mednarodnim registrom Liberije in pomanjkanje konsolidiranih podatkov o identiteti teh plovil, posledica tega pa je nezmožnost izvajanja učinkovitega nadzora.

               (36)

               Zdi se, da so ugotovljene pomanjkljivosti predvsem posledica neustreznega upravnega okolja za zagotovitev uspešnega izpolnjevanja dolžnosti Liberije kot države zastave, obalne države, države pristanišča in države trga. Liberija je prejela podporo iz regionalnih pobud, katerih cilj je okrepiti upravljanje in boj proti nezakonitemu, neprijavljenemu in nereguliranemu ribolovu, tudi z izboljšanim spremljanjem, nadzorom in obvladovanjem, ter sektorsko podporo v okviru sporazuma o partnerstvu o trajnostnem ribištvu (SFPA), sklenjenega z Evropsko unijo. Prek misije Združenih narodov v Liberiji je prejela tudi podporo za zračni nadzor. Vendar se je z zmanjšanjem obsega misije končala tudi navedena podpora, nacionalna podpora za ohranitev dejavnosti spremljanja, nadzora in obvladovanja pa ni bila zagotovljena, kar ovira učinkovito upravljanje liberijskega sistema spremljanja, nadzora in obvladovanja.

               (37)

               Glede na ugotovitve, navedene v tem oddelku, ter na podlagi vseh dejstev, ki jih je zbrala Komisija, in izjav zadevne države je v skladu s členom 31(7) uredbe o nezakonitem, neprijavljenem in nereguliranem ribolovu mogoče ugotoviti, da stopnja razvoja Liberije lahko negativno vpliva na njen razvojni status in splošno ravnanje na področju upravljanja ribištva. Vendar ob upoštevanju ugotovljenih pomanjkljivosti v Liberiji s stopnjo razvoja te države ni mogoče v celoti upravičiti ali drugače utemeljiti njenega splošnega ravnanja kot države zastave, pristanišča, obalne države ali države trga glede ribolova in neustreznosti njenih ukrepov za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.

         4.   SKLEPNA UGOTOVITEV O MOŽNI OPREDELITVI KOT NESODELUJOČE TRETJE DRŽAVE

               (38)

               Liberijo bi bilo treba na podlagi ugotovitev v zvezi z njenim neizpolnjevanjem dolžnosti, ki so ji kot državi zastave, pristanišča, obalni državi ali državi trga naložene v skladu z mednarodnim pravom, ter nesprejetjem ukrepov za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje v skladu s členom 32 uredbe o nezakonitem, neprijavljenem in nereguliranem ribolovu obvestiti o možnosti, da jo bo Komisija opredelila kot nesodelujočo tretjo državo pri boju proti nezakonitemu, neprijavljenemu in nereguliranemu ribolovu.

               (39)

               Komisija bi morala v zvezi z Liberijo sprejeti tudi vse demarše, določene v členu 32 uredbe o nezakonitem, neprijavljenem in nereguliranem ribolovu. Zaradi dobrega upravljanja bi bilo treba opredeliti obdobje, v katerem se lahko ta država pisno odzove na obvestilo in izboljša stanje.

               (40)

               Poleg tega obvestilo Liberiji o možnosti, da bo opredeljena kot država, ki jo Komisija za namene tega sklepa obravnava kot nesodelujočo tretjo državo, niti ne izključuje niti samodejno ne pomeni posledičnih ukrepov, ki jih Komisija ali Svet sprejme za opredelitev in pripravo seznama nesodelujočih tretjih držav –

         SKLENILA:
   Edini člen
   Komisija obvesti Liberijo o možnosti, da jo bo opredelila kot nesodelujočo tretjo državo pri boju proti nezakonitemu, neprijavljenemu in nereguliranemu ribolovu.

      V Bruslju, 23. maja 2017

            Za Komisijo

         Karmenu VELLA

            Član Komisije

      (1)  UL L 286, 29.10.2008, str. 1.

      (2)  https://treaties.un.org/

      (3)  To se izvaja na podlagi liberijskega registra mednarodnih ladij in podjetij.

      (4)  Urad za nacionalno ribištvo.

      (5)  Mednarodni akcijski načrt Organizacije Združenih narodov za prehrano in kmetijstvo za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje, 2001.

      (6)  Pogodbenica ICCAT; sodelujoča nepogodbenica NEAFC, SPRFMO in IOTC; sodelujoča nečlanica WCPFC in IATTC. Liberija ni članica oziroma sodelujoča nečlanica Komisije Konvencije za ohranitev južnega modroplavutega tuna (CCSBT), vendar ima 18 plovil dovoljenje za opravljanje dejavnosti v tej regionalni organizaciji za upravljanje ribištva.

      (7)  Informacije so pridobljene s spletne strani: http://hdr.undp.org/sites/default/files/2015_human_development_report_1.pdf


title: 2012/299/EU: Sklep Sveta z dne 7. junija 2012 o začetku avtomatizirane izmenjave podatkov o DNK v Estoniji

text:
               12.6.2012

               SL

               Uradni list Evropske unije

               L 151/31

         SKLEP SVETA
   z dne 7. junija 2012
   o začetku avtomatizirane izmenjave podatkov o DNK v Estoniji
   (2012/299/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), zlasti člena 2(3) in člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2), zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               Estonija je v skladu s členom 36(2) Sklepa 2008/615/PNZ obvestila generalni sekretariat Sveta o nacionalnih zbirkah podatkov o preiskavah DNK, za katere se uporabljajo členi 2 do 6 navedenega sklepa, ter o pogojih za avtomatizirano iskanje iz člena 3(1) navedenega sklepa.

               (5)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (6)

               Estonija je izpolnila vprašalnik o varstvu podatkov in vprašalnik o izmenjavi podatkov o DNK.

               (7)

               Estonija je opravila uspešen preskus z Nizozemsko.

               (8)

               V Estoniji je bil opravljen ocenjevalni obisk, o katerem je nizozemska ocenjevalna skupina pripravila poročilo in ga poslala ustrezni delovni skupini Sveta.

               (9)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave podatkov o DNK, je bilo predloženo Svetu –

         SPREJEL NASLEDNJI SKLEP:
   Člen 1
   Estonija za namene avtomatiziranega iskanja in primerjave podatkov o DNK v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi členov 3 in 4 navedenega sklepa in sicer z dnem začetka veljavnosti tega sklepa.
   Člen 2
   Ta sklep začne veljati na dan sprejetja.

      V Luxembourgu, 7. junija 2012

            Za Svet

            Predsednik

         M. BØDSKOV

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2011/614/EU: Sklep Evropskega parlamenta z dne 10. maja 2011 o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2009

text:
               27.9.2011

               SL

               Uradni list Evropske unije

               L 250/250

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2009
   (2011/614/EU)
   EVROPSKI PARLAMENT,
   ob upoštevanju končnih letnih računovodskih izkazov Skupnega podjetja za izvajanje skupne tehnološke pobude za inovativna zdravila za proračunsko leto 2009,
   ob upoštevanju poročila Računskega sodišča o letnih računovodskih izkazih Skupnega podjetja za pobudo za inovativna zdravila za proračunsko leto, ki se je končalo 31. decembra 2009, z odgovori Skupnega podjetja (1),
   ob upoštevanju priporočila Sveta z dne 15. februarja 2011 (05894/2011 – C7-0051/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (3), in zlasti člena 11(4) Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor (A7-0129/2011),

               1.

               podeli razrešnico izvršnemu direktorju Skupnega podjetja za izvajanje skupne tehnološke pobude za inovativna zdravila glede izvrševanja proračuna skupnega podjetja za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za izvajanje skupne tehnološke pobude za inovativna zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 342, 16.12.2010, str. 15.

      (2)  UL L 248, 16.9.2002, str. 1.

      (3)  UL L 30, 4.2.2008, str. 38.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/252

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Skupnega podjetja za izvajanje skupne tehnološke pobude za inovativna zdravila za proračunsko leto 2009,
   ob upoštevanju poročila Računskega sodišča o letnih računovodskih izkazih Skupnega podjetja za pobudo za inovativna zdravila za proračunsko leto, ki se je končalo 31. decembra 2009, z odgovori Skupnega podjetja (1),
   ob upoštevanju priporočila Sveta z dne 15. februarja 2011 (05894/2011 – C7-0051/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (3), in zlasti člena 11(4) Uredbe,
   ob upoštevanju finančnih pravil Skupnega podjetja za izvajanje skupne tehnološke pobude za inovativna zdravila, ki jih je upravni odbor podjetja s sklepom sprejel 2. februarja 2009,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor (A7-0129/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je bilo Skupno podjetje za pobudo za inovativna zdravila ustanovljeno februarja 2007, da bi pomembno izboljšali smotrnost in učinkovitost procesa razvoja zdravil, kot dolgoročni cilj pa naj bi farmacevtski sektor proizvedel več učinkovitejših in varnejših inovativnih zdravil,

               C.

               ker to podjetje v začetni fazi in do konca leta 2009 še ni imelo v celoti vzpostavljenih sistemov notranjega nadzora in finančnega poročanja,

      Izvrševanje proračuna

               1.

               je seznanjen, da je končni proračun skupnega podjetja za leto 2009 vključeval odobritve za prevzem obveznosti v višini 82 000 000 EUR in odobritve za plačila v višini 82 000 000 EUR; poleg tega priznava, da sta bili stopnji porabe za obveznosti in plačila 97 % in 1 %;

               2.

               priznava, da je skupno podjetje še vedno v začetnem obdobju; je vseeno zaskrbljen, ker je bila stopnja za odobritev plačil le 1 %;

      Prispevki članov

               3.

               poziva skupno podjetje, naj uskladi prikaz prispevkov članov v računovodskih izkazih pod vodstvom Komisije;

               4.

               poleg tega poziva skupno podjetje, naj še dodatno razvije določbe o članstvu in sofinanciranju ter predvsem o:

                           —

                           ureditvi pristopa novih članov,

                           —

                           prispevkih članov v naravi,

                           —

                           pogojih, v skladu s katerimi lahko skupno podjetje revidira prispevke članov,

                           —

                           pogojih, v skladu s katerimi lahko upravni odbor odobri sofinanciranje;

      Sistemi notranjega nadzora

               5.

               poziva skupno podjetje, naj zaključi izvajanje svojega sistema notranjega nadzora in finančnih informacij;

               6.

               poleg tega poziva skupno podjetje, naj v svoja finančna pravila vključi posebno sklicevanje na pristojnosti službe za notranjo revizijo kot svojega notranjega revizorja na podlagi določb iz okvirne finančne uredbe za organe Skupnosti;

               7.

               predvsem meni, da mora biti vloga službe za notranjo revizijo kot notranjega revizorja, da skupnemu podjetju svetuje, kako naj ravna s tveganji, z izdajo neodvisnih mnenj o kakovosti sistemov upravljanja in nadzora ter z izdajo priporočil za izboljšanje pogojev izvajanja dejavnosti in za spodbujanje dobrega finančnega poslovodenja; prav tako meni, da je bistveno, da skupno podjetje organu, odgovornemu za podelitev razrešnice, predloži poročilo, ki ga pripravi njegov izvršni direktor in v njem povzame število in vrsto notranjih revizij, ki jih je opravil notranji revizor, priporočila in sprejete ukrepe na podlagi teh priporočil;

               8.

               glede na obseg njegovega proračuna in zapletenosti nalog meni, da bi moralo skupno podjetje ustanoviti revizijski odbor, ki bi poročal neposredno upravnemu odboru;

      Ni sporazuma o gostiteljstvu

               9.

               poziva skupno podjetje, naj hitro sklene sporazum o gostiteljstvu z Belgijo glede pisarn, privilegijev in imunitet ter druge podpore, ki jo podjetju zagotovi Belgija, kot je določeno v Uredbi (ES) št. 73/2008 o ustanovitvi skupnega podjetja.

      (1)  UL C 342, 16.12.2010, str. 15.

      (2)  UL L 248, 16.9.2002, str. 1.

      (3)  UL L 30, 4.2.2008, str. 38.

      (4)  UL L 357, 31.12.2002, str. 72.


title: Sklep Evropskega parlamenta (EU, Euratom) 2017/1710 z dne 27. aprila 2017 o zaključnem računu Agencije za oskrbo Euratom za proračunsko leto 2015

text:
               29.9.2017

               SL

               Uradni list Evropske unije

               L 252/302

         SKLEP EVROPSKEGA PARLAMENTA (EU, Euratom) 2017/1710
   z dne 27. aprila 2017
   o zaključnem računu Agencije za oskrbo Euratom za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Agencije za oskrbo Euratom za proračunsko leto 2015,

               —

               ob upoštevanju poročila Računskega sodišča o zaključnem računu Agencije za oskrbo Euratom za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0069/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za jedrsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 1(2),

               —

               ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (4), zlasti člena 8 Priloge,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0126/2017),

               1.

               odobri zaključni račun Agencije za oskrbo Euratom za proračunsko leto 2015;

               2.

               naroči svojemu predsedniku, naj ta sklep posreduje generalni direktorici Agencije za oskrbo Euratom, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 184.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 41, 15.2.2008, str. 15.


title: Sklep Komisije z dne 21. decembra 2012 o praznikih in dela prostih dneh za institucije Evropske unije v letu 2014

text:
               12.2.2013

               SL

               Uradni list Evropske unije

               C 39/26

      SKLEP KOMISIJE

   z dne 21. decembra 2012
   o praznikih in dela prostih dneh za institucije Evropske unije v letu 2014
   2013/C 39/03

      PRAZNIKI IN DELA PROSTI DNEVI V LETU 2014

               1. januar

               sreda, novo leto

               2. januar

               četrtek, dan po novem letu

               17. april

               veliki četrtek

               18. april

               veliki petek

               21. april

               velikonočni ponedeljek

               1. maj

               četrtek, praznik dela

               9. maj

               petek, obletnica Schumanove deklaracije iz leta 1950

               29. maj

               četrtek, vnebohod

               30. maj

               petek, dan po vnebohodu

               9. junij

               binkoštni ponedeljek

               21. julij

               ponedeljek, belgijski dan državnosti

               15. avgust

               petek, Marijino vnebovzetje

               od 24. decembra do 31. decembra

               od srede,
               šest dni ob koncu leta
               do srede

               SKUPAJ

               18 dni

         Luxembourg: isti dnevi kot v Bruslju.
   Delo začne spet normalno potekati v ponedeljek, 5. januarja 2015.
   Ne glede na koledar praznikov in dela prostih dni v letu 2015 se bo petek, 2. januarja 2015, štel kot dela prost dan v okviru navedenega leta.
   Komisija si pridržuje možnost, da te odločitve spremeni glede na potrebe po zagotavljanju storitev.